
PROTOCOL DE COLABORARE


    Reprezentanții instituțiilor organizatoare ale FESTIVALULUI BERII ce va avea loc în data de 12-14 iunie 2026 își asumă prin prezentul responsabilitatea în derularea festivalului.
I. PĂRȚILE 
Orașul TÂRGU-CĂRBUNEȘTI, cu sediul în orașul Târgu Cărbunești, str. Trandafirilor, nr.41, județul Gorj, reprezentată prin Primar d-nul DĂNUȚ BIRĂU, denumit în continuare PRIMĂRIA 
     ȘI 
ASOCIAȚIA TINERII GORJULUI  cu sediul în orașul Țicleni, județul Gorj, CIF 32088354, reprezentată prin președinte FĂINĂ SORINEL.
 II.OBIECTUL PROTOCOLULUI
ART.1 Obiectul prezentului protocol îl constituie încheierea unui parteneriat între ASOCIAȚIA TINERII GORJULUI  și PRIMĂRIA TÂRGU CĂRBUNEȘTI, în vederea asocierii pentru realizarea unor acțiuni comune de organizare a unor evenimente culturale.
III.DURATA PROTOCOLULUI
ART.2 Prezentul protocol se încheie pe perioada 12-14 iunie 2026.
             Durata desfășurării evenimentului este de 3 zile.
IV. OBLIGAȚIILE PĂRȚILOR
ART.3 Primăria Tg.Cărbunești are următoarele obligații:
1. Să asigure locația unde se va desfășura evenimentul, în  parcul STEJERET- Oraș TÂRGU CĂRBUNEȘTI.
1. Să asigure racordarea la rețeaua de tensiune electrică și să achite contravaloare acesteia.
1. Să asigure prezența echipajelor de pompieri și poliție locală pe durata desfășurării festivalului.
1. Să contribuie cu suma de 25.000 lei din bugetul local la desfășurarea programului artistic al festivalului, sumă ce va fi achitată după încheierea evenimentului.
ART.4 Partenerul - ASOCIAȚIA TINERII GORJULUI  are următoarele obligații:
1. Să asigure scena cu sunet profesional și lumini profesionale pentru trei zile.
1. Să asigure cazarea și masa artiștilor.
1. Să asigure cheltuielile cu transportul artiștilor și staful tehnic.
1. Să asigure programul artistic în cele 3 seri, precum și toaleta ecologică pe durata desfășurării festivalului.
1. Să menționeze pe afișe Primăria și Consiliul Local al Orașului Târgu Cărbunești ca organizatori.
V.RĂSPUNDEREA PĂRȚILOR
ART.5 În relațiile cu terții răspunderea pentru obligațiile asumate revine părții care s-a obligat.
VI. CLAUZE ȘI ÎNCETAREA PROTOCOLULUI
ART.6 Prezentul protocol încetează prin expirarea duratei sale ( ajungerea la termen) sau prin acordul scris al părților.
VII.LITIGII
ART.7 Eventualele litigii care s-ar putea ivi în legătură cu acest protocol vor fi soluționate pe cale amiabilă, iar dacă părțile nu cad de acord, vor fi soluționate de instanțele de judecată competente din punct de vedere teritorial și material.
VIII. PREVEDERI FINALE 
ART.8 Protocolul reprezinta întreaga înțelegere/ voință a părților privind aspectele reglementate și prevalează asupra oricărei înțelegeri anterioare, scrise sau verbale și orice modificare poate fi efectuată numai prin act adițional scris, încheiat între părți.
  Prezentul Protocol se  încheie în 2 exemplare originale, câte unul pentru fiecare parte.

